«**Աղջիկները կամրջի վրա»** (նորվ.՝ Pikene på broen), նկարների շարք, որը ստեղծել է նորվեգացի  նկարիչ-էքսպրեսիանիստԷդվարդ Մունկը1900-ական թվականների առաջին կեսն ընկած ժամանակահատվածում։ Նկարներում պատկերված են կամուրջին կանգնած և գետին նայող երեք աղջիկներ։ Նկարաշարի առաջին ստեղծագործությունը պահպանվում և ցուցադրվում է Օսլոյի արվեստի, ճարտարապետության և դիզայնի ազգային թանգարանում (1899 կամ 1901 թվականներին վրձնած)։

Ստեղծման պատմություն
--------------------

«Աղջիկները կամրջի վրա» կտավի առավել վաղ տարբերակները Էդվարդ Մունկը վրձնել է հընթացս 1900- 1901 թվականներին, երբ գտնվում էր իր շատ սիրելի Օսգորստրաննե քաղաքում։ Այստեղ նկարիչը ամեն ամառ անցկացնում էր իր հանգիստը։ Հենց Օսգորստրաննեում Մունկը վերականգնեց ֆիզիկական և հոգեբանական քայքայված առողջությունը Տուլլա Լարսենի հետ անհաջող սիրավեպից հետո։ Լիովին ապաքինվելով` նկարիչն անցավ ակտիվ աշխատանքային գործունեության։ Առաջին ուրվանկարները հեղինակն արել է տեղի դպրոցի աղջիկների հետ, որոնք խաղում էին կամրջի վրա։ Մունկը խնդրեց նրանց, որ միաշարք կանգնեն կամրջի ճաղաշարի մոտ, որպեսզի սկսի ուրվագծել։

Նկարագիր
--------

«Աղջիկները կամրջի վրա» ստեղծագործության առաջին տարբերակում աղջինկերը կանգնած են թիկունքով դեպի հեղինակը և հայացքով դեպի ճաղաշարը։ Մյուս տարբերակներում նրանք պատկերված են կամրջի կենտրոնում հակառակ դիրքով՝ հայացքով դեպի նկարիչը։ Գոյություն ունի նկարի մի տարբերակ, որտեղ պատկերված է Մունկի ընկերուհին՝ Օսե Նյորրեգորը։ Կոմպոզիցիոն առումով նկարը մոտ է «Ճիչ» ստեղծագործությանը. այստեղ նույնպես կիրառված է հեղինակի սիրելի ոճը՝ անհետացող ճանապարհներ ու գծեր։ «Աղջիկները կամրջի վրա» կտավի խորքում միաձուլվում են, ինչպես որ «Ճիչում», ճանապարհը, կամուրջը և ճաղաշարը։ Այս նկարը փաստացիորեն նմանվում է «Ճիչ»-ի հայելային անդրադարձին։ Սակայն այս կտավում չկա տագնապն ու ընդգծված սարսափը. սա առավել գունեղ, կյանքով լեցուն կտավ է, ի հակադրություն Մունկի «Կյանքի ֆրիզ» ժամանակահատվածի շատ նկարների։

Ի տարբերություն Էդվարդ Մունկի առավել վաղ ստեղծած շատ նկարների, «Աղջիկները կամրջի վրա» ստեղծագործությունը արվեստագետների, քննադատների և հանդիսատեսի կողմից արժանացավ դրական ընդունելության։

Նկարի տարբերակներից մեկը հեղինակը հատուկ վրձնել է փարիզյան «Անկախների սալոն»-ի (1903 թվական) համար։ Այդտեղից կտավը գնեց ռուս արդյունաբերող, հավաքորդ Միխայիլ Աբրամովիչ Մորոզովը։ Ներկա պահին այդ կտավը պահպանվում և ցուցադրվում է Մոսկվայի Պուշկինի անվան Կերպարվեստի թանգարանում։

Պատկերասրահ
-----------

* «Kimberley Art Museum» թանգարանում պահպանվող տարբերակը«Kimberley Art Museum» թանգարանում պահպանվող տարբերակը
* Վալռաֆ-Ռիխարցի թանգարանում պահպանվող տարբերակը, Քյոլն Վալռաֆ-Ռիխարցի թանգարանում պահպանվող տարբերակը, Քյոլն
* ՓորագրությունՓորագրություն
* ՎիմագրությունՎիմագրություն

Տես նաև
-------

* Էդվարդ Մունկի նկարների ցանկ (1880-1885)
* Էդվարդ Մունկի նկարների ցանկ (1886-1892)
* Էդվարդ Մունկի նկարների ցանկ (1893-1898)
* Էդվարդ Մունկի նկարների ցանկ (1899-1902)
* Էդվարդ Մունկի նկարների ցանկ (1903-1905)
* Էդվարդ Մունկի նկարների ցանկ (1906-1908)
* Էդվարդ Մունկի նկարների ցանկ (1909-1913)
* Էդվարդ Մունկի նկարների ցանկ (1914-1927)
* Էդվարդ Մունկի նկարների ցանկ (1928-1944)

Ծանոթագրություններ
------------------

1. 1 2 3  «*Мунк от А до Я* на сайте Норвегии в Росси». Արխիվացված է օրիգինալից 2014 թ․ փետրվարի 9-ին. Վերցված է 2016 թ․ նոյեմբերի 7-ին.
2. 1 2 3 4 5 6  Атле Нэсс. *Эдвард Мунк: Биография художника*. Издательство «Весь Мир», 2007
3. ↑  Ульрих Бишофф. *Эдвард Мунк*. TASCHEN/Арт-родник, 2008
4. ↑  «Эдвард Мунк. Белая ночь. Осгардстран (Девушки на мосту), 1902—1903» (HTML). *Галерея искусства стран Европы и Америки XIX—XX веков*. ГМИИ имени А.С. Пушкина — www.newpaintart.ru. Վերցված է 29.06.2014-ին.

Գրականություն
-------------

* Stephen Farthing: *1001 Schilderijen die je gezien moet hebben*. Librero, 2012, blz. 545. ISBN 978-90-8998-209-4
* Ulrich Bischoff: *Edvard Munch. Images of life and death*. Taschen, Keulen, 2011. ISBN 978-3-8228-5971-1

Արտաքին հղումներ
----------------

* (անգլերեն)Het schilderij op de website van het Nationaalmuseum Արխիվացված 2016-03-04 Wayback Machine
* (անգլերեն)Artikel over de locatie van het schilderij
* (անգլերեն)Het schilderij op EdvardMunch.org
* (անգլերեն)Analyse van Meisjes op de pier-versies Արխիվացված 2015-03-02 Wayback Machine

|  |  |  |
| --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Մեծ նորվեգական |

 |